runetrust/blame-folketinget-dk huggingface dataset:
Jens Joel (S), 2015-05-13:
Det står sådan set i beslutningsforslaget, at man opfordrer regeringen til at arbejde på EU-plan, og det gør regeringen heldigvis også uden vores opfordring, men derfor skal vi jo stadig væk åbne op for, at vi måske kan blive enige om noget i en beretning i udvalget, hvor vi kan diskutere præcis hvordan, og vi kan også snakke med regeringen om, hvordan man kunne forestille sig at forfølge de her mål.
Torben Hansen (S), 2002-03-11:
Jeg synes, det er trist, at det nu her inden for de sidste 1½-2 timer er blevet endegyldigt afklaret, at man rent faktisk fra Folketingets side, fra regeringens side sælger de borgere, der har enkeltindvindinger eller er tilknyttet små lokale, private eller almene vandværker, som uforskyldt bliver ramt af udefrakommende forurening.
Frederik Vad (S), 2024-02-01:
Altså, jeg har f.eks. været i kontakt med en, der fortæller, at der på pædagoguddannelser i Danmark en gang imellem sidder nogle, som i samfundsfag siger, at holocaust aldrig har fundet sted, og så er der en social kontrol, der bliver skabt, og nogle slår blikket ned, fordi man kan være bange for at blive beskyldt for at diskriminere eller noget, hvis man går ind i den konfrontation.
Frederik Bloch Münster (KF), 2024-10-11:
Som medlem af Sydslesvigudvalget ved jeg jo også fra vores anden grænseregion ved grænsen til Tyskland, at det simpelt hen bare er vigtigt, at vi har lovgivning, der sikrer, at arbejdskraften kan glide på tværs af grænsen, lige meget om det er offentlig arbejdskraft eller det er privat arbejdskraft eller det er midtimellem.
Helge Mortensen (S), 1999-01-14:
En af de gode procedurer, der har været, som jeg synes vi kan henvise til, er netop omkring planerne for en ny jernbanestrækning fra København til Ringsted, hvor har der været en meget omfattende og gennemgribende høringsfase, hvor både private og interesseorganisationer har haft mulighed for at diskutere og sætte sig ind i de anlægsplaner, der er, og følge disse handlingsplaner.
Birgitte Vind (S), 2021-02-23:
Konkret vil lovforslaget her betyde, at offentlige virksomheder defineres som virksomheder, hvor offentlige myndigheder har bestemmende indflydelse, idet de besidder majoriteten af virksomhedens tegnede kapital, som f.eks. gas-, varme-, el- og vandværker samt transportvirksomheder og virksomheder, der udvinder gas og kul osv.
Morten Østergaard (RV), 2008-04-24:
Jeg synes, det er godt, at hr. Michael Aastrup Jensen på Venstres vegne meddeler, at man tager Europarådet alvorligt, og at man også mener, at de lande, som er gamle demokratier, også skal lytte til de overvågningsinstrumenter, der er i spil.
Aase D. Madsen (DF), 2002-04-23:
Når nu de her forskellige udvalg, som de forskellige ministerier har nedsat, kommer til en konklusion om, hvordan vi skal nedbringe, således at målene for Kyoto opfyldes, og hvad det koster, så vil jeg faktisk spise for ikke at sige æde min gamle hat, hvis jeg havde haft sådan en, på, at der bliver direkte brugerbetaling.
Finn Sørensen (EL), 2017-01-12:
Men i modsætning til hr. Leif Lahn Jensen har Enhedslisten altså det syn på den lovgivning, vi skal lave herinde, der vedrører arbejdsfolk i det her land, at vi ikke skal ligge under for en holdning om, at fordi man gennemfører forbedringer i den ene ende, skal man absolut finde nogle forringelser i den anden ende.
Marlene Harpsøe (DD), 2025-01-22:
Det er jo op til den ildsjæl, hvordan man ønsker at indrette det, og der er vi også optaget af, at det så til gengæld også har en meget, meget høj kvalitet i forhold til de udgifter, som jo også fra det offentliges side er forbundet med, hvad det er, det koster, så borgerne oplever en høj kvalitet.
Mai Mercado (KF), 2023-05-30:
I 2018 blev tildækningsforbuddet så vedtaget i Danmark, og jeg benyttede lige lejligheden til at gå tilbage og læse dele af lovforslaget, og der står nogle velvalgte linjer, som jeg gerne vil dele i forbindelse med det her lovforslag: »Med dette lovforslag ønsker regeringen at slå fast, at det efter regeringens opfattelse ikke er foreneligt med værdierne og sammenhængskraften i det danske samfund eller respekten for vores fællesskab at holde ansigtet skjult i det offentlige rum.
Søren Søndergaard (EL), 2004-05-05:
I modsætning til at henvende sig til de britiske myndigheder og spørge, om de har torteret nogen, kan man henvende sig til de pågældende mennesker og spørge, om de har noget at klage over, og når det svar foreligger, kan statsministeren gå i Folketinget og forhåbentlig garantere, at de personer, som danske soldater har videregivet, ikke har lidt overlast.
Ebbe Kalnæs (CD), 1999-02-02:
Kolstrup, og det tror jeg egentlig jeg vil: Hvis vi dog bare kunne lave en offensiv strategi, så de mange, mange, mange milliarder kroner, vi kræver ind på trafikområdet hos bilisterne, i nogen grad kunne føres over i miljøforbedringer og tilskyndelser til at forbedre miljøet i dette land i mange andre sammenhænge, men det gør vi jo ikke. Vi bruger stadig væk pisk og uendelig lidt gulerødder i denne her sammenhæng.
Mikkel Bjørn (DF), 2025-10-24:
Jeg tror, at vi i Dansk Folkeparti har det lidt anderledes, nemlig at der er for få partier i Danmark, der ser den her problematik fra danskernes perspektiv, måske navnlig Radikale Venstre, og som anerkender og forstår, hvor alvorligt det er, at terrordømte, voldtægtsdømte og bandekriminelle dømt til udvisning af Danmark, fordi de var gæster her i landet, men har misbrugt den gæstfrihed til at forpeste danskernes hverdag og ødelægge helt almindelige borgeres tilværelse, fortsat kan færdes frit rundt i det danske samfund og begå ny kriminalitet og ødelægge danske lokalsamfund, efter de er dømt til udvisning.
Tove Videbæk (KD), 2004-02-25:
Det er selvsagt et stort problem i sig selv, og problemet er bestemt ikke mindre for de mange børn og unge, der lider af psykiske lidelser, idet disse børn i mange tilfælde har endnu sværere ved at forholde sig til deres lidelse og gøre opmærksom på deres særlige behov.
Henrik Vestergaard (V), 2004-03-25:
euro af til at hjælpe udviklingslandene med at leve op til standarderne, og endelig har den danske regering jo siden 2002 samordnet indsatsen for handel og udvikling, herunder kapacitetsopbygning, ligesom vi specifikt har hjulpet udviklingslandes sektorer med at leve op til EU's krav om fødevaresikkerhed.
Morten Østergaard (RV), 2007-04-25:
Og hvis vi kan komme dertil, at vi får det klart defineret, og at det kan hjælpe anklagemyndigheden til at føre sager frem, hvor gerningsmændene bliver stillet til ansvar, så får vi ikke bare en signalmæssig effekt, så får vi også en retssikkerhedsmæssig og retspolitisk effekt, som bestemt er værd at tage med.
Alexander Ryle (LA), 2024-04-04:
Jeg er glad for, at vi i en nylig europapolitisk aftale har fået skrevet ind, at vi netop skal undgå utilsigtet overimplementering, der risikerer at skade danske virksomheder i den internationale konkurrence, og at vi skal arbejde for at sikre en mere ensartet håndhævelse af EU-lovgivningen på tværs af medlemslandene og dermed sikre lige konkurrencevilkår.
Holger K. Nielsen (SF), 2012-04-18:
Det var ikke helt nemt at høre, hvad hr. Karsten Lauritzen sagde, men hørte jeg rigtigt, da jeg opfattede det sådan, at Venstres retspolitiske ordfører hævdede, at det var socialdemokratiske justitsministre, der var årsag til, at der kun blev dømt en som spion?
Morten Dahlin (V), 2022-04-06:
Det er jo lidt skuffende at skulle stå her på talerstolen og konstatere, at der ikke er opbakning til Venstres beslutningsforslag, og det kan godt være, at jeg havde et lidt naivt håb inden behandlingen i dag, men jeg havde trods alt et håb om, at i hvert fald regeringspartiet Socialdemokratiet kunne støtte det her.
John Vinther (KF), 1998-01-30:
Og man kunne - som hr. Oxdam gør det - pege på de store lejemål, og man kunne også indbygge en opkvalificering, således at alene de lejemål, der er moderniseret og vedligeholdt efter dagens rimelige standard, om man så må sige, vil være omfattet af en sådan fri huslejefastsættelse og ikke nogen andre.
Dennis Flydtkjær (DF), 2011-12-21:
Når man så spørger ministeren om et svar på en henvendelse, som vi har fået fra marmeladefabrikken, er svaret dette: Hvordan afgrænsningen af afgiftsgrundlaget foretages mest hensigtsmæssigt, og hvorledes satserne for marmelade osv. skal fastlægges, skal der i 2012 blive taget nærmere stilling til.
Peter Skaarup (DF), 2020-05-15:
Jeg vil gerne sige tak for debatten omkring vores forslag her, B 146, som hr. Naser Khader fra Konservative og jeg selv og Dansk Folkeparti har udformet sammen med vores gode jurister i Udvalgsafdelingen i Folketinget for at lægge en anden linje, end det er tilfældet i dag i forhold til erstatning.
Jens Rohde (KD), 2021-10-28:
Jeg synes bare altid, det er interessant, at når man hører Enhedslisten og socialistiske partier, så er det altid sådan, at hvis det er en offentlig virksomhed, som driver postvæsen, eller hvad ved jeg, så er der ingen tyveknægte, og der skal ingen sanktioner være, for hvis man pålægger offentlige virksomheder sanktioner af nogen art, så er det jo bare et fordyrende led, og det er skidt, og det skal man ikke.
Kristian Pihl Lorentzen (V), 2012-04-11:
Derfor vil jeg spørge ministeren, om han egentlig dybest set mener, at man med nedsættelse af den her trængselskommission har vist respekt for den visionære beslutning – for det synes jeg virkelig det er – vi traf i 2009 om at få et overblik over hele hovedstadsområdet, så vi kan få nogle sammenhængende og visionære løsninger.
Martin Lidegaard (RV), 2014-08-27:
For det tredje er der det sikkerhedspolitiske spor, hvor vi i dag beslutter også at bidrage, fordi for at kunne skabe det rum til at kunne finde en politisk løsning, for at kunne komme frem med en humanitær bistand, er det altså også nødvendigt at skabe mulighed for det militært i en situation, hvor ISIL har haft så stor succes.
Frank Jensen (S), 2001-01-17:
Og selv om den giver politiet en lang række beføjelser, som jeg også har gennemgået i besvarelsen af spørgsmålet, er det heller ikke i sig selv tilfredsstillende for politiet, sådan som det også har været udtrykt af enkelte fra dansk politi. Så selv om hr. Skaarup er utålmodig og der måske er gået et halvt år, forventer jeg, at jeg meget snart får den sagkyndige rådgivning, og så vil jeg straks vende tilbage over for Folketinget og også over for spørgeren med, hvad rådgivningen bliver, og hvilke konsekvenser der vil blive af rådgivningen.
Rasmus Jarlov (KF), 2019-10-23:
Altså, myten om, at Konservative engang skulle have stået for noget andet end det, vi står for i dag, hører jeg meget ofte fremført af folk, som ikke har nogen viden om Det Konservative Folkepartis partihistorie, så det synes jeg at fru Marie Krarup skulle læse lidt op på.
Pelle Dragsted (EL), 2025-11-04:
Nu er det så kommet frem i et svar, jeg netop har fået, at landets lejere, i hvert fald dem, der bor i bygninger, der er bygget efter 1990, eller hvor man har gennemført de her § 19, stk. 2-renoveringer, ikke får en krone i kompensation, fordi den sænkelse af emballageafgiften ude i kommunerne bare ryger ned i lommerne på Blackstone og andre udlejere.
Aage Frandsen (SF), 2000-05-11:
Men det var åbenbart så langt, man i fællesskab kunne nå i dag, og det afspejler selvfølgelig også, at når man i fremtiden skal diskutere det, vil man jo naturligvis ikke være enig om, hvad det er, man er uenig med de partier, som har lavet aftalen, om. Vi betragter den aftale, der er lavet, som en udmærket aftale.
Morten Helveg Petersen (RV), 1999-05-06:
Og jeg er da bekendt med, at der har siddet en arbejdsgruppe inklusive organisationer, som normalt er meget højrøstede i det her spørgsmål, og diskuteret én fælles trækprocent, og denne arbejdsgruppe er egentlig nået frem til, at der måske var mere perspektiv i at arbejde hen mod en totalløsning baseret på IT.
Martin Lidegaard (RV), 2019-12-19:
I kampen mod ISIL gjorde vi os ret umage med det, og der må vi jo også sige, at det i hvert fald i Irak er lykkedes at befri en del mennesker fra Islamisk Stats åg og starte en udvikling, der ikke er entydigt positiv, men dog samlet set må siges at have bidraget til en bedre situation i Irak.
Jørn Pedersen (S), 2003-04-02:
i Grønland, at man nu får nedsat et erhvervsudvalg, der kan være med til at fremme og videreudvikle nogle af de initiativer, som helt sikkert findes, og som helt sikkert kan være med til at give grønlænderne en bedre økonomisk fremtid. Det er en meget fornuftig løsning, og vi vil gerne tilkendegive, at vi støtter lovforslaget.
Rune Lund (EL), 2007-02-08:
Og der er det jo vigtigt, hvad angår formålsparagraffen, som udenrigsministeren gjorde lidt grin med og sagde, det er teoretiseren, om formålsparagraffen er udvikling af atomkraft som energikilde, eller om den er noget helt andet, nemlig udvikling af vedvarende energi som energikilde.
Per Clausen (EL), 2010-04-29:
Det er, fordi regionerne og regeringen og Folketingets flertal har svigtet i forhold til at sikre de nødvendige ressourcer, der kunne gøre, at der f.eks. blev etableret psykoseteams; det er, fordi man har svigtet i forhold til det kvalitetsprojekt, som handlede om, hvordan man kunne reducere tvangen i psykiatrien, og som gav en lang, lang række konkrete anvisninger på, hvad der skulle gøres – og man har ikke gjort det.
Jørgen Arbo-Bæhr (EL), 2005-11-03:
Det går ud på, at nogle af de mennesker, som har opholdt sig her i landet i et vist antal år, men som måske står lidt på kanten af samfundet, måske har lidt problemer med f.eks. historiekendskab eller at få sig et arbejde, at de mennesker, som ønsker sig at blive anerkendt som en del af det danske, demokratiske samfund, får at vide: Desværre, det vil vi ikke være med til.
Morten Messerschmidt (DF), 2021-03-09:
Men netop derfor er det også vigtigt for os at få sagt her i dag under førstebehandlingen, at vi først og fremmest opfatter det sådan, at granskningskommissioner altså bliver Folketingets værktøj til at kontrollere regeringen, og at de her forsøg på at indsnævre emnefeltet for granskningerne mest af alt skal ses med henblik på at få det så præcist og nøjagtigt som muligt, når man nedsætter de her granskningskommissioner, og ikke som et egentligt forsøg på at begrænse Folketingets anvendelse af granskningskommissioner.
Tom Behnke (FRI), 2000-02-03:
Vi kan ikke begribe, hvordan man til en forbryder, der fire, fem, seks gange tidligere har været prøveløsladt, og hver gang har begået fornyet kriminalitet, så også syvende gang siger, at vi også prøver at løslade vedkommende denne her gang, fordi det jo kunne være, at det var med til at resocialisere vedkommende. Det kan jo være, at vedkommende ikke begår fornyet kriminalitet.
Christian Wedell-Neergaard (KF), 2007-04-17:
Så kan man jo sige, at man lægger op til en kollektiv ordning, men havnefogederne har åbenbart brugt mink til at bekæmpe rotter – det var jeg ikke klar over, før jeg læste dette beslutningsforslag – men jeg kan da sige, at det vel er en adfærd, som ikke nødvendigvis behøver at fortsætte.
Ole Birk Olesen (LA), 2022-03-01:
Det vil sige, at den eventuelle forbrydelse, der måtte være begået af ministre i minksagen, ikke vil kunne undersøges af et kommende blåt flertal, hvis dette blå flertal ikke allerede materialiserer sig i næste valgperiode, fordi der er en forældelsesfrist på 5 år, uanset at man laver ting om fremadrettet.
Ole Sohn (SF), 2000-12-12:
Jeg vil gerne spørge Venstres ordfører, om det ikke kunne være muligt både for Folketingets skyld og ikke mindst for de mange, der betaler a-kassekontingent og efterlønskontingent, indholdsmæssigt at få at vide, om Venstre synes, det er rimeligt, at man som a-kassemedlem, som er med i opsparingen til efterlønsordning, får et billigere kontingent af hensyn til privatøkonomien, altså at den enkelte borger får flere penge i egen lomme, hvilket jo normalt er et godt Venstreprincip.
Morten Messerschmidt (DF), 2022-04-20:
Synes statsministeren – uden at tage stilling til, om det har fundet sted – at det generelt ville havde været passende, at en statsminister havde haft sådan en meningsudveksling eller udveksling af ord med en chefredaktør, umiddelbart før en artikel måtte blive bragt, i et land som Danmark?
Villy Søvndal (SF), 2009-01-21:
Men jeg spurgte egentlig, om statsministeren var enig i den engelske udenrigsminister Milibands betragtninger, nemlig at den måde, man har bundtet terroristgrupper sammen på og trukket kamplinjerne op på mellem moderate og ekstremister, mellem gode og onde, har gjort, at man har spillet det hele i hænderne på dem, der forsøger at samle grupperne til noget fælles.
Rune Lund (EL), 2006-10-11:
»Hvilke konsekvenser, herunder vedrørende deltagelse i fælles militære operationer, udveksling af såvel civile som militære efterretninger og udlevering af fanger, vil regeringen tage af, at USA’s kongres har vedtaget en lov, der bl.a. betyder, at såkaldt ulovlige kombattanter ikke kan henvise til Genèvekonventionens beskyttelse ved amerikanske domstole, at fanger kan tilbageholdes tidsubestemt uden mulighed for at få prøvet deres tilbageholdelse ved amerikanske civile domstole, at militære komiteer, hvis uafhængighed er tvivlsom, skal retsforfølge og dømme tilbageholdte og således tilsidesætter helt grundlæggende retsgarantier for tilbageholdte i modstrid med Genèvekonventionens artikel 3?«
Morten Messerschmidt (DF), 2007-12-11:
Jeg har, ud over den forklaring som hr. Auken har givet her i dag, med stor nidkærhed studeret hr. Aukens kronik, som står i Jyllands-Posten i dag, og forsøgt at finde ud af, hvad det er for nogle sjælelige og politiske overvejelser, som Socialdemokratiet har været igennem for at komme til den konklusion, man nu er kommet til i dag.
Flemming Møller Mortensen (S), 2011-02-10:
Der var et meget stort pres, også på de forligsmøder, som oppositionen var inviteret til i december og januar måned, på, at her skulle man virkelig lave en tilbundsgående undersøgelse, så man ved, hvordan man rykker på så sårbart et område som det med at skabe grundlaget for, at butikker også kan eksistere ude i landområderne.
Søren Krarup (DF), 2011-04-28:
Altså, som jeg siger, er jeg meget dårlig til procentregning, og jeg er ikke i stand til at forstå det – medmindre jeg skal være så grov at sige, at vi her har et udtryk for en menneskelig umodenhed, der tror, at man både kan blæse og have mel i munden.
Karen Ellemann (V), 2010-02-03:
Utallige er så de samråd, de § 20-spørgsmål og de almindelig del-spørgsmål, som jeg og mine forgængere har stillet op til, fordi Socialdemokraterne på baggrund af det lave antal tilsagn mente, at det helt centrale problem for det almene nybyggeri var maksimumsbeløbene; de var for lave og dermed årsagen til, at der ikke kunne bygges.
Anders Kronborg (S), 2024-04-04:
Derfor vil jeg også bare her til sidst sige tak for det gode forløb og den forhandlingsvilje, der har været, og at vi jo også ser rigtig meget frem til det videre forløb i Skatteudvalget, og at vi også ser meget frem til at modtage konstruktive indspark fra de partier, der skulle have en anden holdning.
Lars Løkke Rasmussen (V), 2009-11-04:
Forholdet er nemlig, at hvis man skal stemme om alle forbeholdene på én gang, kræver det jo, at den afstemning finder sted på et tidspunkt, hvor det også kan lade sig gøre at stemme om alle forbehold på én gang, og her er vi altså udfordret af, at vi med hensyn til euroen helt aktuelt ikke opfylder konvergenskravene.
Morten Østergaard (RV), 2009-05-07:
Men jeg vil i hvert fald bare spørge, om det gør indtryk på Socialdemokraterne, at Rigsadvokaten siger, at det i praksis ikke får nogen betydning, at Østre Landsret siger, at den bevismæssige stilling gør, at det er helt umuligt at overskue anvendelsesområdet, og at Hanne Bech Hansen, politidirektøren i København, siger, at det her kun får politisk signalværdi.
Magnus Heunicke (S), 2020-10-23:
Det er regeringens holdning, at patienters mulighed for at forstå og kommunikere med de sundhedspersoner, som de møder i det danske sundhedsvæsen, er en grundlæggende forudsætning for at bevare et højt niveau af patientsikkerhed, og derfor er der også indeholdt her i lovforslaget, at sundhedspersoners sprogkompetencer sikres på linje med andre kompetencer i forbindelse med ansættelse af sundhedsfagligt personale.
Henriette Kjær (KF), 2006-05-11:
Vi har f.eks. haft en rigtig god debat her i salen om luftfartsredegørelsen, der meget præcist pegede på en række problemstillinger og forslag til tiltag, der er nødvendige, hvis vi ønsker den effektivitet i luftfarten i fremtiden, som er nødvendig for, at den bliver en effektiv spiller på transportmarkedet.
Martin Henriksen (DF), 2011-03-29:
Altså, et glimrende eksempel på, at vi faktisk er villige til at lytte, hvis der kommer nogle fornuftige argumenter – nu har vi så selv fremført det argument, jeg lige vil fremhæve, men fred være med det; det er også blevet fremført af andre – er i forhold til familiesammenføringsreglerne, hvor der har været en kritik af, at 24-års-reglen har været for ufleksibel, fordi der faktisk var nogle, der var under 24 år, og som ønskede at blive familiesammenført til Danmark, men ikke kunne det, fordi de ikke levede op til alderskriteriet.
Morten Messerschmidt (DF), 2007-03-22:
Alt for ofte oplever vi jo, at de store EUbeslutninger bliver truffet i Europaudvalgets lokaler, som godt nok nu har åbnet møderne for befolkningen og for offentligheden, hvilket ubetinget er godt, men det er i virkeligheden i det her lokale, at de store EU-debatter bør være.
Anne Valentina Berthelsen (SF), 2024-05-08:
De 139 stillinger, som p.t. ikke er besat, synes jeg da man skal gøre en behjertet indsats for at få besat i stedet for bare fra starten af at kaste håndklædet i ringen og sige, at så må vi sætte vores lid til frivillige og til deltidsbrandmænd.
Jørgen Arbo-Bæhr (EL), 2007-05-23:
Men med den tolkning, Dansk Folkeparti lægger i ytringsfrihed, som altså er begrænset i hvert fald i forhold til nogle af dem, som ikke følger Dansk Folkepartis normalitetsbegreber, så forstår jeg ikke, at Venstre og De Konservative kan lave et forslag til vedtagelse, som grundlæggende går ud på den samme fortolkning.
Ole Birk Olesen (LA), 2012-05-03:
Selv om de ved adskillige lejligheder både i Venstre, Konservative og Dansk Folkeparti har sagt, at de ikke vil gøre det dyrere at være dansker, gør de det med dette forslag – som de agter at stemme for – nu sammenlagt mellem 50 og 100 mio. kr. dyrere at være dansker.
Bent Bøgsted (DF), 2015-10-30:
Jamen det, der er allervigtigst i den forbindelse, er selvfølgelig at hjælpe folk til at finde et job, og er der nogen, der har problemer med at finde et job – det er der en hel del der har; det kan vi lige så godt erkende – så skal vi selvfølgelig også se på, hvordan jobcentrene kan hjælpe dem med at finde et job, hvordan a-kasserne kan hjælpe dem med at finde et job, så de kan komme ind i systemet igen.
Frank Aaen (EL), 2006-05-17:
Det, jeg vil spørge ministeren om, er: Er det ikke meget betænkeligt, at Danmark, som det fremgik af hjemmesiden, både planlægger og leder en militær operation, som fører til tilfangetagelser, hvor vi ikke efterfølgende er sikre på, at det ikke fører til, at de pågældende fanger bliver tortureret?
Morten Messerschmidt (DF), 2009-03-10:
For nu har vi altså lige for ganske kort tid siden, da hr. Kim Mortensen holdt sin ordførertale, hørt, at Danmark eller i hvert fald det kongelige danske socialdemokrati rigtig gerne ville have ændret dele af Lissabontraktaten, men at det ikke var muligt, fordi vi skulle bruge alle vores kræfter og energi på at holde fast ved forbeholdene.
Lars Aslan Rasmussen (S), 2021-05-12:
Altså, hvis man kontrollerer et helt boligområde, som vi har set det i Sverige, og som vi har set det i Frankrig, eller hvis man kaster med håndgranater eller skyder på tilfældige, er det jo imod statens vitale interesser, og så må det være op til en konkret kendelse, hvad der skal ske.
Pernille Vermund (NB), 2021-01-22:
Danskerne betaler på sørgelig vis prisen: hverdagsterror i form af ydmygelsesvold og dominansadfærd fra muslimske indvandrere; børn, der må flytte fra den lokale skole, fordi multikulturalismen gør sit indtog; politi, redningsfolk og hjemmehjælpere, der mødes med vold og hærværk i visse boligområder – 33 mia. kr. lyder den årlige regning til de danske skatteydere på.